O‘zbekiston Respublikasining Iqtisodiy protsessual kodeksini tasdiqlash haqida

1-modda. O‘zbekiston Respublikasining Iqtisodiy protsessual kodeksi tasdiqlansin.
 2-modda. O‘zbekiston Respublikasi Vazirlar Mahkamasi:
 hukumat qarorlarini Kodeksga muvofiqlashtirsin; 
 davlat boshqaruvi organlari Kodeksga zid bo‘lgan o‘z normativ-huquqiy hujjatlarini qayta ko‘rib chiqishlari va bekor qilishlarini ta’minlasin.
 3-modda. O‘zbekiston Respublikasi Oliy sudi O‘zbekiston Respublikasi Bosh prokuraturasi, Adliya vazirligi va boshqa manfaatdor tashkilotlar bilan birgalikda Kodeksning ijrosini, ijrochilarga yetkazilishini hamda uning mohiyati va ahamiyati tushuntirilishini ta’minlasin.
 4-modda. Ushbu Qonun 2018-yil 1-apreldan e’tiboran kuchga kiradi.